Kosketuskohta - Charles Stanley
Jaamme ilosanomaa koko maailmaan.
Kosketuskohta esittelee: Huolenpitäjät
Terve Matthew! - Hei, mitä kuuluu?
Mitä Lucylle kuuluu? - Ihan hyvää.
Hän tuli saadakseen huomiota.
Vuonna 2020 perustimme nettiryhmän kirjaa "Blessed to Be" varten.
Kun kampanja loppui, moni tahtoi jatkaa nettiystävyyttä.
Tuo ryhmä on kasvanut ja käsittää nyt jo 700 jäsentä.
Mitä äidillesi kuuluu?
Se on hämmästyttävää.
Emme uskoneet, että hän pääsisi sairaalasta.
Lääkärit sanoivat, että hänen elimensä sammuvat mutta hän on vielä täällä.
Sinun täytyy nähdä se, sitä ei voi kuvailla.
Aamen. Jumala on hyvä! - Kiitos rukouksistanne.
Hei! Muistatteko kun aloitimme tämän ryhmän?
Totta kai muistan!
En unohda sitä koskaan, koska se oli minun syntymäpäivä.
25. tammikuuta. En unohda sitä.
Tässä ryhmässä on kaksi asiaa, joissa olemme vahvoilla.
Ensinnäkin tämä on rukousryhmä.
Kaikki tietävät olevansa rukousten ympäröiminä.
Toiseksi se on resurssien paikka.
Monesti kysytään: "Tiedätkö sen saarnan; tiedätkö jotain tällaista?"
Olemme porukka, jossa nimeämme nuoren Charlesin videot -
vanhalle Charlesille tai keski-iän Charlesille.
Tri Stanley on auttanut ymmärtämään, että voimme aina palata.
Tässä ryhmässä sinua rakastetaan ja puolestasi rukoillaan.
Minä pidän tässä ryhmässä siitä, että se osallistaa.
Emme tuomitse. Ei ole väliä, mitä kieltä puhut.
Luulin aiemmin olevani vahva kristitty.
Aloin kuunnella tohtori Stanleytä, kun setäni sai aivohalvauksen.
Kun elämä oli OK, en tarvinnut Jumalaa. Rukoilin kun olin pulassa.
Kun Liz soitti ja kysyi, miten menee, elämäni oli palasina.
Pyysin 19-vuotiasta poikaani lähtemään, -
koska hän oli tehnyt huonoja valintoja.
En tiennyt, mitä hänelle oli tapahtumassa. Se oli vaikeaa.
Kiitos, että olette minulle perhe. - Olet meille rakas.
Latresa, arvostan sinua. Olet sydämellinen.
Sinä välität muista ihmisistä.
Rukoilet jatkuvasti muiden puolesta, vaikka itselläsi on vaikeaa.
Vaikka äiti on sairaana, muistan muitakin sairaita.
Lapseni voivat olla kaukana Jumalasta, mutta rukoilen -
lasteni ja muiden lasten puolesta, että he tulisivat Hänen luokseen.
Jumala on asettanut tässä ryhmässä ihmiset asemiin -
mudassa kulkeneina ja erämaassa olleina.
Kun joku ryhmästämme tarvitsee, aina joku astuu esiin ja sanoo: -
"Miten voin auttaa sinua?"
Tässä keskustelussa on Liz, Latresa, Ana Liz ja minä.
Olemme kaikki erilaisia. Elämme värikkäässä maailmassa.
Tässä ryhmässä on yksi yhteinen nimittäjä: -
Tohtori Stanleyn opetus: 30 elämän periaatetta.
Milloin nähdään? - Joka päivä.
Kutsu, niin minä vastaan.
Liz, sinä saat järjestää sen. - Kiitos teille.
Hyvää yötä!
Kantakaa toistenne kuormia, niin te täytätte Kristuksen lain. (Gal. 6:2)
Lisää innostavia videoita, katso intouch.org/stories.
Seuraavaksi: Viisauden hankkiminen
Maatalousyhteiskunnasta olemme tulleet ensin teolliseen aikaan -
ja nyt olemme tietoyhteiskunnassa. Informaatiota on vaikea hallita.
Osa siitä on hyvää, osa ei, mutta sitä on paljon.
Jos tahdot tietää henkilöstä jotain, -
voit istua tietokoneelle ja nähdä miten hän elää.
Voit kertoa toisista enemmän kuin he tahtovat sinun tietävän.
Yksityisyyttä ei ole. Elämme seko-ajassa.
On paljon informaatiota, mutta yksi asia puuttuu.
Vaikka on paljon informaatiota ja monenlaista tietoa, -
viisautta puuttuu todella paljon.
Näyttää siltä, että me emme pysty käsittelemään sitä kaikkea.
Mihin olemmekaan joutuneet niin yksilöinä kuin kansana.
Monet voivat ylpeillä tiedolla ja oppiarvoilla.
Kuitenkaan heillä ei ole elämänviisautta.
Pidätkö itseäsi viisaana?
Vai oletko viisas joissakin asioissa, joissakin taas et?
Viisaus on hyvin tärkeää.
Tässä opetuksessa kerron, miten hankkia viisautta.
Kirjoituksissa on paljon kehotuksia viisauteen -
mutta ei niin paljon tiedon hankkimiseen.
Ihmisellä voi olla paljon koulutusta, mutta elämä sekaisin.
Hyvin kuuluisillakin voi olla elämä sekaisin.
Voi olla korkea asema ja valtaa, mutta elämä todella sekaisin.
Näetkö itsesi viisaana ihmisenä?
Sananlaskuissa sanotaan selvästi, miten viisautta voi hankkia.
Avataan toinen luku ja katsotaan sitä hetkinen.
Luemme seitsemän jaetta alusta. Sananlaskut 2:1-7:
"Poikani, jos sinä otat minun sanani varteen -
ja kätket mieleesi minun käskyni, -
niin että herkistät korvasi viisaudelle ja taivutat sydämesi taitoon-
niin, jos kutsut ymmärrystä ja ääneesi huudat taitoa, -
jos haet sitä kuin hopeata ja etsit sitä kuin aarretta, -
silloin pääset ymmärtämään Herran pelon ja löydät Jumalan tuntemisen.
Sillä Herra antaa viisautta, hänen suustansa lähtee tieto ja taito.
Oikeamielisille hänellä on tallella pelastus, -
kilpi nuhteettomasti vaeltaville,"
Mitä on viisaus?
Maailman tulkinta lie tiedon oikeaa käsittelyä.
Mutta Jumalallinen viisaus on sitä, -
että näkee asiat Jumalan näkökulmasta -
ja toimii Kirjoitusten mukaan.
Jumalallinen viisaus on nähdä asiat Jumalan näkökulmasta, -
niin kuin Hän näkee ja toimia Kirjoitusten periaatteiden mukaan.
Siinä on iso ero maailman viisauteen.
Tämä panee meidät miettimään koko ideaa, -
miten ihmisestä tulee viisas. Se on prosessi.
Sekä prosessi että tulos.
Se on prosessi, koska viisastuminen vie aikaa.
Se on tulos, koska opimme ja viisastumme -
omien ja toisten tekemien päätösten seurausten kautta.
Mitä sanot, pidätkö itseäsi viisaana?
Ehkä sanot: "Olet tehnyt tämän ja tuon hyvän päätöksen."
Oletkos tehnyt elämäsi tärkeimmän päätöksen? Missä vietät ikuisuuden?
Kuka tulee olemaan elämäsi opas? Miten aiot elämäsi investoida?
Mitä aiot tehdä sillä? Nämä kysymykset vaativat -
paljon enemmän tietoa ja ymmärrystä kuin ihmisviisaus.
Kun ajattelemme Jumalan teiden ymmärtämistä ja -
asioiden näkemistä Hänen silmin, miten viisautta tulee hankkia?
Annan teille muutamia askelia.
Jos seuraat näitä askelia, sinusta tulee viisas ihminen.
Ensimmäinen askel on tämä: Viisautta saa etsimällä.
Se on askel yksi. Jos ei halua olla viisas, viisautta ei tarvitse etsiä.
Tarkoittaako viisauden etsiminen sen ajattelemista silloin tällöin -
tai Raamatun lukemista joskus? Ei! Sitä pitää etsiä ahkerasti.
"Jumala, anna minulle viisautta. Näytä miten voisin olla viisas."
Jos ymmärrän viisauden arvon, etsin sitä.
Jos en, en etsi sitä. Viisaus on loistava puolustus.
Viisas ihminen välttää monia sudenkuoppia elämässään, -
sillä hän ymmärtää sen merkityksen.
Viisautta on saada Jumalan näkemys olosuhteista -
ja huomioida ne Jumalan Sanan mukaan.
Ole rehellinen.
Milloin viimeksi ajattelit viisauden etsimistä?
Onko viisaus sinulle hämärä; vai määrätty, -
vakaa, selkeä ja jumalallinen?
Jumalallinen viisaus on suurin omaisuutesi.
Sinulla voi olla maallista rikkautta, -
mutta ilman viisautta teet virheitä.
Voit tehdä pahan virheen 'viisaudessasi' -
hylkäämällä Jeesuksen Kristuksen, Jumalan Pojan, -
joka antoi ristillä henkensä. Hän maksoi koko syntivelkamme -
avaten taivaan ikuisuuteen.
Kaikkein tyhmintä on kuolla ilman Kristusta.
Sanotko: "Kyllä minä selviän"? Et selviä. Kerron sinulle miksi.
Jumalan Sana sanoo, että ilman Kristusta et selviä.
Se on Jumalan Sana, ei inhimillistä järkeilyä.
Päätä, uskotko Hänen Sanaansa vai uskotko ihmisiin.
Sinun tulee etsiä viisautta.
Se määrittää menestymisesi tai katastrofisi kaikessa mitä teet.
Toinen askel on tämä: Löydämme viisauden Jumalan Sanasta.
Tulemmeko viisaaksi lukemalla Jumalan sanaa?
Mietitään mitä tapahtuu, kun luet Jumalan Sanaa.
Kun keskityt Jumalan sanaan ja luet sitä, silmäsi näkevät sen, -
korvasi kuulevat sen ja mielesi mukailee sitä; -
siitä tulee osa sinua.
Jumalan Sana on paperille kirjoitettu Jumalan mieli.
Se on Jumalan mieli, tarkoitus, suunnitelmat ja tiet.
Kun alan mietiskelemään Jumalan Sanaa, se vaikuttaa.
Se vaikuttaa elämääni. Katsotaan Sananlaskut 4:10-13:
"Kuule, poikani, ja ota sanani varteen, niin elämäsi vuodet enentyvät.
Minä neuvon sinut viisauden tielle, ohjaan sinut oikeille teille.
Käydessäsi eivät askeleesi ahtaalle joudu; -
juostessasi et kompastu.
Tartu kiinni kuritukseen äläkä hellitä;" Eli jatka sitä innokkaasti.
"säilytä se, sillä se on sinun elämäsi."
Olen usein sanonut, että päivän aluksi -
tulisi kysyä Jumalalta suuntaa elämälle lukemalla Jumalan Sanaa.
Yksi tärkeimmistä asioista, ennen kuin nouset sängystä, -
on pyytää viisautta Jumalalta. Me kaikki tarvitsemme viisautta.
Tarvitsemme Jumalan näkökulmaa tekoihin, suunnitelmiin ja elämään, -
koska emme tiedä tulevasta. Jos toimimme viisauden pohjalta, -
Jumala antaa suunnan ja ohjaa elämäämme.
Hän sanoo olevansa halukas antamaan viisautta.
Kun ajattelen tätä, mieleeni tulee monia lähteitä.
Sananlaskut 5:1: "Poikani, kuuntele minun viisauttani, -
kallista korvasi minun taidolleni..."
Kiinnitä huomiosi Jumalan Sanaan.
Jumalan viisaus on siis saada Jumalan näkökulma.
Onko elämässäsi jotain, missä et tarvitse Hänen näkökulmaansa?
Kaikessa tarvitaan Hänen näkökulmaansa.
Se tulee huomioida ja toimia sen mukaan.
Mistä saan Hänen näkökulmansa? Jumalan Sanasta.
Kolmanneksi: Viisaus tulee Raamatun periaatteita totellen.
Tieto ja ymmärrys eivät riitä.
Voit omata raamatullista tietoa, mutta jos et toimi sen mukaan, -
jos et toimi Jumalan näkökulmasta, -
sinusta ei tule viisasta.
Tulee totella Jumalan Sanan periaatteita.
Hän antaa viisautta oikeamieliselle. (San. 2:7)
Mennään kahdeksanteen lukuun.
Katsotaan San. 8:33-34 (käännös v. 1992):
"Kuulkaa neuvojani, niin viisastutte,..."
"Kuulkaa" tarkoittaa "tarkatkaa". "...älkää lyökö niitä laimin.
Hyvin käy sen, joka minua kuulee, päivästä päivään valvoo ovellani..."
Kuulemme Herran puhuvan sydämessämme -
ja tottelemme Hänen periaatteita ja ohjeita.
Löydämme aina jumalallista johdatusta elämäämme Raamatusta.
Kun miehet ja naiset pysyvät Sanassa, kuuntelevat Jumalaa -
ja tottelevat Jumalan Sanaa, he näkevät ihmeellisiä seurauksia.
Viisautta saamme myös rukoilemalla sitä.
Sananlaskuissa paino ei ole rukouksessa.
Mutta avataan Jaakobin kirjan 1. luku.
Tässä on selkein jae viisaudesta.
Jaak. 1:5-6: "Mutta jos joltakin teistä puuttuu viisautta, -
anokoon sitä Jumalalta, joka antaa kaikille alttiisti ja soimaamatta, -
niin se hänelle annetaan. Mutta anokoon uskossa..."
Hankimme siis viisautta pyytämällä.
Enemmistö tekee näin: "Pyydän Jumalalta viisautta."
Pyytäminen ei ole saamista.
Tulee pyytää, totella, nähdä seuraukset ja tarkkailla tuloksia.
Kerrataan vähän: Viisautta ei saa vain tietoa hankkimalla, -
vaan myös oppimalla siitä, mitä tapahtuu, kun tottelee tai kapinoi.
Jokainen uskova tietää, että se periaate on hyvin olennainen, -
minkä lisäksi se on Jumalan käsky. Viisaus on Jumalan lahja.
Meidän pitäisi etsiä ja pyytää sitä, -
paneutua Sanaan ja pyytää näyttämään viisaus Sanasta, -
miten elää hänen hyvyydessään, rakkaudessaan ja armossaan.
Viisautta saa myös seuraamalla Jumalan toimintaa maailmassa.
Mennään Sananlaskujen 6. luvun 6. jakeeseen.
Monet tuntevat tämän kohdan. Sananlaskut 6:6-11:
"Mene, laiska, muurahaisen tykö, katso sen menoja ja viisastu.
Vaikka sillä ei ole ruhtinasta, ei päällysmiestä eikä hallitsijaa, -
se kuitenkin hankkii leipänsä kesällä -
ja kokoaa varastoon ruokansa elonaikana.
Kuinka kauan sinä, laiska, makaat, milloinka nouset unestasi?
Nuku vielä vähän, torku vähän, makaa vähän ristissä käsin, -
niin köyhyys käy päällesi niinkuin rosvo ja puute niinkuin asestettu mies."
Tässä pyydetään katsomaan, miten Jumala toimii maailmassa.
Se ei tee eroa, paljonko meillä on tietoa, vaan miten Jumala toimii.
Muurahainen on esimerkki.
Katso ympärillesi.
Laiskat ihmiset vierittävät syyn toisten niskoille.
Laiskat ihmiset tahtovat usein moittia toisia.
Jos homma ei suju, se on sen ja sen syy; ei koskaan oma syy.
Viisas näkee asiat Jumalan näkökulmasta.
Jumala on luvannut tallettaa meille viisautta.
Voimme saada sitä jos tahdomme. Pelkkä pyytäminen ei riitä.
Viisautta ei saa lukemalla huolimattomasti Raamattua, -
vaan lukemisen lisäksi seuraamalla eri tekemisten seurauksia.
Käsittelemme sitä, miten Jumala maailmassa toimii.
Ajattelepa ystäviäsi ja niitä, joiden kanssa työskentelet.
Toimiiko Jumala heidän elämässään?
Jotenkin saatana on huijannut monet uskomaan, -
että Jumalan lait eivät heitä koske.
Tämä johtuu siitä, että elämä sujuu hyvin.
He ovat terveitä, heillä on kaikkea, joten he ajattelevat: -
"Sinä uskot niin, minä uskon näin."
Tämän haluan sanoa yhä uudestaan.
Ei voi rikkoa Jumalan periaatteita, lakeja ja sanoja -
ja paeta sen vakavia seurauksia ihmiselämässä. Ei voi.
Viisastumme myös tarkkaamalla Jumalan neuvoja.
Teen tämän selväksi. Jos menet neuvonantajan luo, -
käytä viisautta siinä, kuka hän on.
Se, mitä olet kuullut, ei riitä.
Tähän annan muutaman jakeen Raamatusta.
Katsotaan Sananlaskujen 12. luvun 15. jaetta.
Tässä sanotaan näin. Snl. 12:15: -
"Hullun tie on hänen omissa silmissään oikea, -
mutta joka neuvoa kuulee, on viisas."
Jumalallista neuvoa.
Miten toimivat ne, jotka tahtovat tietää Jumalan tiet ja teot?
Katsotaan Sananl. 13:20: "Vaella viisasten kanssa, niin viisastut; -
tyhmäin seuratoverin käy pahoin."
Katsotaan Sananl. 13:10: "Ylpeys tuottaa pelkkää toraa, -
mutta jotka ottavat neuvon varteen, niillä on viisaus."
Katsotaan hetki 15. lukua.
Kuule, mitä sanotaan Sananlaskujen 15. luvun 31. jakeessa:
"Korva, joka kuuntelee elämän nuhdetta, -
saa majailla viisaitten keskellä.
Joka kuritusta vieroo, pitää sielunsa halpana; -
mutta joka nuhdetta kuuntelee, se saa mieltä."
Ajatellen neuvoja, kysyn sinulta.
Jos joku sanoo: "Näin minä ajattelen."
Miten päättelet, noudatatko hänen neuvoaan?
Senkö perusteella, että hän sanoi niin vai siksikö, -
että hän käyttää viisautta päätöksiä tehdessään?
Monet ovat hyvin halukkaita antamaan nopeasti neuvoja.
Ensin voisit katsoa heidän elämäntapaansa.
Selvitä ensin, mihin neuvot perustuvat?
Siihenkö, mitä he ovat oppineet yliopistossa -
vai siihenkö, että he ymmärtävät Jumalan Sanaa?
Heidän tulee ymmärtää periaatteet, -
joiden mukaan Jumala tahtoo jokaisen meistä elävän elämänsä.
Viimeinen kohta: Saamme viisautta viisaiden seurassa, -
niin kuin hetki sitten luimme 13. luvusta.
Jos joku todella haluaa tulla viisaaksi, katsotaan Sananlaskut 13:20.
"Vaella viisasten kanssa, niin viisastut; -
tyhmäin seuratoverin käy pahoin."
Uskotko sen?
Kuulkaa. Kaikilla on ystäviä.
Jotkut ystävät ovat suurenmoisia, hyvin tarkkoja ystävyyssuhteissaan.
Raamatun mukaan viisaaksi tahtova kulkee viisasten kanssa.
Jos haluan olla tyhmä, kuljen tyhmien kanssa.
Se kaikki on Jumalan Sanassa, josta luin muutamia jakeita.
Ajattele sitä.
Viisaus on Jumalan näkökulmasta näkemistä -
ja periaatteiden noudattamista, jotka Jumala on pannut Sanaansa.
Tätä on siis viisaus.
Kysy itseltäsi, tahdotko olla viisas ihminen.
Nämä seitsemän kohtaa auttavat sinua olemaan viisas -
jos otat ne vakavasti.
Se alkaa suhteesta Jumalaan ja Hänen poikaansa Jeesukseen Kristukseen.
Tarkoitanko tällä, että ihminen, joka ei ole kristitty, ei ole viisas?
Ehdottomasti ja kerron miksi.
Jos aiot mennä taivaaseen, sinun täytyy kohdata Jeesus.
Jeesus sanoi (Joh. 14:6): "Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Jumalan Poika meni ristille vapaaehtoisesti ja -
antoi elämänsä vuodattaen verensä pelastaakseen minut ja sinut.
Minun olisi hullua epäillä sitä ilman todisteita.
Raamattu 1. Mooseksen kirjasta ristiinnaulitsemiseen ohjaa siihen.
Kaikki, mitä sen jälkeen tulee, on Jumalan lupauksien täyttymistä.
Pelastumaton ihminen ei ole viisas.
Elämä ilman Herraa johtaa pysyviin ikuisiin seurauksiin.
Tee se nyt; aika on loppumassa.
Aika on loppumassa ja siitä syystä, jos olet viisas, -
muutat elämäsi suunnan.
Anna se Jeesukselle Kristukselle. Hän antaa anteeksi ja uuden alun.
Jos olet viisas, teet niin. Vielä yksi ajatus.
Jos haluan olla viisas, minun pitää tehdä päätös.
Jos sinä haluat pelastua synneistä, sinun täytyy tehdä päätös: -
"Uskon nyt Herraan Jeesukseen Kristukseen omana pelastajanani -
ja elän tästä alkaen Hänelle."
Jos tahdon olla viisas, teen päätöksen tänään -
seurata Jumalan Sanan opetuksia.
Tiedän totuuden. Jumala varustaa minut.
Hän vahvistaa, puolustaa ja auttaa kaikessa.
Haluan olla viisas, seurata Hänen ohjaustaan, ohjeitaan ja neuvojaan.
Puhun nyt kaikella rakkaudella:
On tyhmää ja kohtalokasta -
torjua Herra Jeesus Kristus ja Jumalan Sana.
Siitä todistaa se, mitä näet ympärilläsi.
Näet mitä tapahtuu niiden elämässä, jotka uskovat.
Jos ohjelmamme on siunannut sinua, käy verkkosivuillamme: intouch.org
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Voitto Kettunen